Aleksandar Seksan - Wikipedia, slobodna enciklopedija

# Aleksandar Seksan

### Sa Wikipedije, slobodne enciklopedije

Aleksandar Seksan
rođen: | 24. august, 1968. Sarajevo, Bosna i Hercegovina

Aleksandar Seksan, rođen 24. augusta 1968. u Sarajevu, je bosanskohercegovački pozorišni i filmski glumac.

## [uredi] Biografija

U rodnom Sarajevu završio je osnovnu i srednju školu, a nakon toga diplomirao na Ekonomskom fakultetu Višu komercijalnu. Za vrijeme rata u Bosni i Hercegovini prešao je sa Grbavice na slobodnu teritoriju i uključio se u odbranu domovine kao specijalac bosanske vojske. Glumom se počeo baviti u ratu. Svoju prvu predstavu odigrao je u Narodnom pozorištu u Sarajevu. Bila je to diplomska predstava Pjera Žalice „Ajaks“, koja je premijerno izvedena 1993. godine. U toku rata, 1994. godine, upisao je Akademiju scenskih umjetnosti u Sarajevu kao najstariji student u klasi. Diplomirao je četiri godine poslije u klasi Admira Glamočaka. Od decembra 1998. godine radi u sarajevskom Narodnom pozorištu.

Glumio je u predstavama „Romeo i Julija“ Harisa Pašović, „U Zvorniku ja sam ostavio svoje srce“ Elmira Jukića, „Pukovnik ptica“ i „Orkestar titanik“ Dine Mustafića, „Kako ubiti suprugu i zašto“ Lejle Panjete i mnogim drugim. Za ulogu u predstavi „Rodoljupci“, koja je prikazana u okviru Festivala komedije Bosne i Hercegovine „Mostarsk liska 2006.“ u režiji Gradimira Gojera, dodijeljena mu je nagrada „Mostarska liska“ za najboljeg glumca.

Ostvario je zapažene uloge u filmovima „Nebo iznad krajolika“ Nenada Đurića, „Nafaka“ Jasmina Durakovića, „Remake“ Dine Mustafića i dr.

## [uredi] Filmografija

- Nebo iznad krajolika (2006)
- Nafaka (2006)
- Dobro uštimani mrtvaci (2005)
- Ljeto u zlatnoj dolini (2003)
- Gori vatra (2003)
- Remake (2003)
- Tunel (2000)

Wikicitat na bosanskom jeziku ima članak pod nazivom:
Aleksandar Seksan
Preuzeto sa: "http://bs.wikipedia.org../../../a/l/e/Aleksandar_Seksan_afcd.html"

Kategorije: Muškarac | 1968 rođenja | Biografije | Wikicitat | Bosanskohercegovački glumci

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga